gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl pt gl gl gl gl gl gl gl gl gl gl de en sv fr de de gl gl gl gl gl gl gl es gl pt gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Feble estudo ambiental de Iberdrola e agoiros económicos na Ribeira Sacra
Sábado, 01 de outubro de 2022
Obras na central de Santo Estevo
Os ecoloxistas ven pouco serio o informe, que non repara nas posíbeis afeccións ao microclima vitícola.
Tags: Amigos da Terra catamaráns encoro Ribeira Sacra Santo Estevo turismo Xacobeo
"É moi importante que se informe sobre as tormentas técnicas locais de tipo torrencial asociadas á presenza dunha gran superficie de auga encorada, e que pode facer varias as características das vides e do seu produto". É un dos puntos sobre os que chama a atención o colectivo ecoloxista Amigos da Terra, ao respecto do estudo de impacto ambiental co que se xustifican as obras do aproveitamento hidroeléctrico de Santo Estevo II.
Chama a atención o colectivo sobre o feito de que no devandito estudo se considerasen a fase de construción e funcionamento da obra como "compatíbeis" coa actividade turística, cando na práctica xa se coñece da paralización da actividade dos propios catamaráns turísticos para o ano Xacobeo que en breve se inicia. A declaración de impacto ambiental, denuncian os ecoloxistas, limítase a minimizar a previsión de molestias aos visitantes á zona polo paso dos camións que traballan nas obras.
Hai un ano e durante a presentación da Plataforma en Defensa da Ribeira Sacra, a rede de colectivos impulsora xa chamaba a atención sobre o problema. Avisaba a plataforma de que os proxectos de ampliación das turbinas dos encoros de Os Peares, Belesar, Santa Cristina, Santo Estevo e San Pedro de Ribas de Sil supoñen "unha agresión inadmisíbel" ao patrimonio natural da Ribeira Sacra e ademais "van paralizar un dos principais atractivos turísticos da zona como son os catamaráns turísticos". "Está previsto que as obras destes encoros teñan unha grande duración (de 5 a 7 anos) o que suporá sen dúbida un gran atranco para o turismo sustentábel e a economía da zona", criticaban a comezos de 2009.
Coa beizón do goberno español
Amigos da Terra quéixase de que desde o Ministerio de Medio Ambiente se continúe xustificando a obra de Santo Estevo II polo "interese xeral" cando, recordan os activistas, "xa é público o propósito de Iberdrola de exportar a Portugal a enerxía producida e redundando os beneficios económicos na propia empresa e nas administracións outorgantes das licenzas". "Os conceptos de utilidade pública e de interese xeral non son cláusulas retóricas senón auténticos conceptos xurídicos que vinculan aos poderes públicos", subliñan, laiándose de que se realice unha "banal interpretación" e unha invocación "caprichosa" do concepto de interese xeral.
Doutra banda, a asociación ecoloxista volve advertir sobre o presunto incrumprimento que a empresa responsábel das obras, Iberdrola, estaría facendo respecto do pago do tributo ecolóxico que regula lei pola que se someten a tributación os efectos medioambientais causados sobre a flora e a fauna das canles dos ríos, os efectos sobre a calidade das augas e sobre os vales asociados ao ecosistema fluvial, e a realización de determinadas actividades que empregan augas encoradas. Ao fío, critican a celeridade da Fiscalía no arquivo das denuncias presentadas que reclamaban o estudo de "certas irregularidades que deberan ser investigadas máis profundamente".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Vista do embalse de Santo Estevo / Google Maps
O embalse de Santo Estevo, en Nogueira de Ramuín / Imaxe: Adega
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto